Verkið 12 vikur er listræn túlkun á sorgarferli eftir fósturmissi . Fyrir ári síðan missti ég fóstur þegar ég var komin tólf vikur á leið . Í gegnum ljósmyndun tjái ég tilfinningar mínar og hugarástand eftir missinn , hugsanir sem leituðu á mig og drógu úr mér þrótt á sama tíma . Á meðan mætti ég því viðhorfi aftur og aftur að ég þyrfti ekki að taka þetta of nærri mér . Ferlið hefur gefið mér innsýn inn í sameiginlega upplifun fjölmargra kvenna sem gengið hafa í gegnum sömu reynslu , bítandi á jaxlinn . Ekki í leit að huggun heldur að rödd sem segir að það sé allt í lagi að syrgja . 12 vikur er myndræn dagbók af minni upplifun , mín leið til að nálgast sorgina og skapa mér nauðsynlegan tíma og rúm til að vinna úr henni .